section_heading: Stanovništvo
paragraph_text: Makao je jedno od najgušće naseljenih područja na svijetu. 95% stanovništva čine Kinezi, većinom Kantonci, Fudžijanci, te Hakka, Šangajci i Kinezi iz dijaspore. Ostatak stanovništva čine potomci Portugalaca, te nekoliko tisuća Filipinaca i Tajlanđana. Budući da je stopa nataliteta među najnižima na svijetu, rast broja stanovnika događa se skoro isključivo zbog imigracije Kineza iz kontinentalne Kine i radnika iz prekomorskih zemalja. Prema istraživanjima, stanovnici Makaa su u samo vrhu popisa država po očekivanoj dužini života.<ref>Rank Order - Life expectancy at birth CIA - The World Factbook Među stanovništvom vlada veliki jaz između bogatih i siromašnih, te vlada pokušava provesti bolju politiku raspodjele gospodarskih resursa. U sklopu ove politike smanjena su administrativna davanja i smanjeni porezi kako bi se poboljšalo financijsko stanje siromašnih skupina. Stanovnici Makaa sa stalnim boravištem po državljanstvu se smatraju Kinezima. Dvostruko državljanstvo nije priznato, ali se strane putovnice slobodno mogu koristiti kao putne isprave.<ref>Issue of Nationality, Chio In Fong - Deputy Chief of Legal Studies Dept. of Xinhua News Agency, Macao Bureau